01/1. kd Euroopa Liidu Teataja 261 31993D0570 L 276/13 EUROOPA ÜHENDUSTE TEATAJA 9.11.1993 KOMISJONI OTSUS, 4. oktoober 1993, millega määratletakse muude tootmisega seotud maksude ja vahetarbimise erinevus rahvamajanduse kogutoodangu turuhindades arvutamise ühtlustamist käsitleva nõukogu direktiivi 89/130/JEMÜ, Euratom artikli 1 rakendamiseks (93/570/EMÜ, Euratom) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse Euroopa Aatomienergiaühenduse asutamislepingut, võttes arvesse komisjoni 13. veebruari 1989. aasta direktiivi 89/130/JEMÜ, Euratom rahvamajanduse kogutoodangu turuhindades arvutamise ühtlustamise kohta, (!) eriti selle artiklit 1 ning arvestades, et: rahvamajanduse kogutoodangu turuhindades (RKTth) määratlemiseks vastavalt direktiivi 89/130JEMÜ, Euratom artiklile 1 on Euroopa integreeritud rahvamajanduse arvepidamise süsteemi raames vaja selgitada muude tootmisega seotud maksude maksmise ja teenuste vahetarbimiseks ostmise erinevust; käesolevas otsuses ettenähtud meetmed on kooskõlas direktiivi 89/130/EMÜ, Euratom artikli 6 alusel asutatud komitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 89/130/EMÜ, Euratom artikli 1 rakendamiseks määratletakse käesoleva otsuse lisas muude tootmisega seotud maksude ja teenuste vahetarbimiseks ostmise erinevus. Artikkel 2 Käesolev otsus on adresseeritud liikmesriikidele. Brüssel, 4. oktoober, 1993 Komisjoni nimel, asepresident Henning CHRISTOPHERSEN (1) EÜTL 49, 21.2.1989, lk 26.